Gotytom Gebreslase

Gotytom Gebreslase (født 15. januar 1995) er en etiopisk friidrettsutøver som konkurrerer i langdistanseløp, både på bane og gateløp. Hun ble verdensmester på maraton i VM i friidrett 2022 i Eugene.

Idrettskarriere 
Gebreslase kom på andreplass på 5000 meter under det etiopiske mesterskapet i friidrett 2011. Under Ungdoms-VM i friidrett 2011 (U18) vant hun 3000 meter. Hun deltok i Afrikalekene 2011, og kom der på sjetteplass på 5000 meter. Hun kom på tredjeplass på 5000 meter under Afrikamesterskapet i friidrett 2012, og hun kom på 12.-plass i U20-klassen under VM i terrengløp 2013.

I 2015 kom hun på andreplass på 5000 meter under KBC Night of Athletics i Belgia, og hun kom på fjerdeplass på 5000 meter under Afrikalekene 2015. Hun vant 10 km-løpet 10 km la Provence i Marseille i 2016, og i 2017 vant hun Shelter Island 10K i New York, Philadelphia 8 km i Philadelphia og San José 5 km i San José. Hun ble nummer to på Boston halvmaraton 2018 og på Pittsburgh 10M 2018, og i 2019 ble hun igjen nummer to på Boston halvmaraton, og hun vant Richmond Half Marathon.  

Hun løp to løp i 2021, og vant begge; Berlin Marathon i september og Bahrain Night Half Marathon i desember. Hun kom på tredjeplass i Tokyo maraton og i Lisboa halvmaraton i 2022. Under VM i friidrett 2022 vant hun maraton, foran Judith Korir og Lonah Salpeter, med ny mesterskapsrekord på 2:18,11.

Referanser

Eksterne lenker 
 

Etiopiske langdistanseløpere
Verdensmestere i friidrett for Etiopia
VM-sølvmedaljevinnere i friidrett for Etiopia
Ungdomsverdensmestere i friidrett
Deltakere for Etiopia under VM i friidrett 2022
Vinnere av Berlin Marathon
Deltakere for Etiopia under VM i friidrett 2023